text: Reptes i mesures per a respondre a la crisi ecològica, social i econòmica – La Carrasca-Ecologistes en Acció
  14 de desembre de 2017 La Carrasca Agricultura i alimentació, Aigua, Conservació de la natura, Consum, Contaminació, Economia, Energia i canvi climàtic, Publicacions, Residus, Transport, Urbanisme i ordenació del territori 0
  Ecologistes en Acció ha presentat "Caminar sobre el abismo de los límites", un informe sobre els reptes a què ens enfrontem com a societat davant d'un escenari pròxim de reducció de recursos energètics.
  Recentment Ecologistes en Acció ha presentat l'informe "Caminar sobre el abismo de los límites. Políticas ante la crisis ecológica, social y económica", un informe que està dirigit a agents polítics, organitzacions socials i ciutadania amb l'objectiu que siguen part activa en la construcció de nous paradigmes. Les seues pàgines ofereixen un diagnòstic amb una importància i profunditat real que no són prou coneguts, i una bateria d'accions que es poden dur endavant per a respondre als principals reptes a què ens enfrontem.
  INFORME "CAMINAR SOBRE EL ABISMO DE LOS LÍMITES" (pdf)
  "Caminar sobre el abismo de los límites" és un informe que apel·la a l'acció. Cecilia Fernández, portaveu d'Ecologistes en Acció, emfatitza: "No podem seguir impassibles al canvi climàtic, a l'esgotament dels recursos fòssils, materials, aigua i sòl o a la pèrdua de la biodiversitat sense admetre que aquestes qüestions estan comprometent la possibilitat d'un vida digna per a la immensa majoria de la població present i futura".
  Per a això, la segona part de "Caminar sobre los límites del abismo" aprofundeix en aquests grans reptes i en les mesures que cal articular en els terrenys econòmic, social i ecològic. Són mesures que trenquen amb el paradigma del progrés continu gràcies a la innovació tecnològica, i que se serveixen de totes aquelles estratègies col·lectives, comunitàries i cooperatives que garantisquen formes de vida més sustentables i d'acord amb la naturalesa humana d'interdependència.